Alle artene er store, løvfellende trær. Bladene sitter spredt og er håndflikete med 3–7 lapper. Trærne er sambu og vindbestøvet. Blomstene sitter i runde hoder, og frukten er tornet og kulerund. Utbredelsen er oppsplittet med én art i østlige Nord-Amerika, én i Sørvest-Asia og to i Øst-Asia. Enkelte botanikere skiller ut de sørligste amerikanske populasjonene som en femte art, . Slekta hadde en mye større utbredelse fra eocen til pliocen, og den fantes da også i Europa og vestlige Nord-Amerika.